[{"text_idx": "#000000", "text": "La vuelta de Javier Vizcai\u0301no"}, {"text_idx": "#000003", "text": "Postadatarik gabeko gutunak an-tzezlanean Mikelen istorioa ezagutu ahalko dugu. Protagonistak, bost urte eman ditu kartzelan, eta azkenengo hilabeteetan hainbat gutun jaso ditu. Gutun guzti horiek edukian ezberdinak dira, baina ez formatuan: postdatarik eta igorlerik gabeko mezuak dira."}, {"text_idx": "#000004", "text": "Mikelen azalean Kepa Errasti aktorea jarri da, eta antzezle lanetan ez ezik, gidoilari gisa ere aritu da. Errastik eta Nerea Ariznabarretak oholtza bete dute, baina era oso ezberdinetan: Bakarnek (Ariznabarretaren pertsonaia) ez du hitzik esango obra osoan, Mikelek sortutako lagun imajinarioa izango da. Soinuekin eta mugimenduekin antzeztuko du papera, Charlot gisa jantzita. Zentzu honetan, bakarrizketa ez den bakarrizketa bezala definitu ahalko genuke Xake Produkzioak-en lan berria."}, {"text_idx": "#000005", "text": "Zuzendaritza lanetan Getari Etxegarai egon da. Berriz elkartu dira bera eta Errasti Xake Produkzioak konpainiaren aterkian. Etxegarairentzat beldur handiena bi pertsonaien arteko ezberdintasuna izan da: batek testu asko dauka eta besteak ez du testurik. Helburua izan da Errastiren pertsonaiaren bidez obra guztiz narratibo bat ez sortzea."}, {"text_idx": "#000006", "text": "Postdatarik gabeko gutunak obran, Mikelek kartzelan beteko duen azkenengo orduaren kronika biziko du ikusleak. Azkenengo ordu horretan, azken gutunaren berri jasoko du. Gutun horretan igorlea nor den jakin ahalko du, baina Mikel beldurrez josita dago, eta ez du gutuna irakurri nahi. Bakarnek azkenengo gutun hori irakurri edo ez erabakitzen lagunduko dio."}, {"text_idx": "#000008", "text": "Postdatarik gabeko gutunak bakarrizketa bezala jaio zela kontatu du sortzaileak, baina prozesuan konturatu zen oholtza gainean kide bat behar zuela. Bakarneren pertsonaia berez noiz agertu zen ezin du zehaztu Errastik, baina zergatia bai: ez zuen nahi oholtzan bakarrik egon, \u201cbeldur propioagatik edota nagikeriagatik\u201d. Sortzailearentzat aukera bakarra kide bat gehitzea zen, eta pertsonaia mutua izatea polita iruditu zitzaion. Berez, bakarrizketa formatuko zenbait ezaugarri mantendu ditu, baina joko eszenikoan ere zentratu da lantaldea Bakarneren ezaugarriak aprobetxatuz."}, {"text_idx": "#000009", "text": "Hala ere, Etxegaraik ez dauka bakarrizketa bat zuzendu izanaren sentsazioa. Bere hitzetan, dialogo oso bat existitzen da, istorio bat dago. Hasieran beldurrez hartu zuen ideia, ez zuelako nahi zerbait \u201cnarratiboegia\u201d sortu, eta emaitzarekin pozik gelditu da: narratiba hutsetik ateratzea lortu dute, eta sortu duten kontakizuna elementu ezberdinen bidez osatu dute. Bakarrizketa bat ez duela zuzendu argi dauka, Xake Produkzioak-en zuzendu duen obrarik zailena izan dela bezain argi."}, {"text_idx": "#000010", "text": "Hitzik gabe, komunikatu Bakarne pertsonaiak, bere isiltasunetik gidatuko gaitu. Horretarako, musikaz eta mugimenduaz baliatu da. Nerea Ariznabarretak pianoa zuzenean jotzen du obran, musikaren bidez kontakizuna elikatuz: \u201cBakarnerentzat komunikatzeko beste modu bat izango da musika, Mikelek botatzen dituen galderei eran-tzuteko modu bat, edo oroitzapenak bere lekuan eta garaian kokatzeko modua\u201d. Adibidez, Mikelen kontakizunaren bidez bere iraganera bidaiatzen dutenean, Ariznabarretak Nikaraguako abestiak interpretatuko ditu pianoan. Gainera, Mikelek gutuna irakurtzen dituenean, Bakarnek pianoan jazz musika joko du, gutunaren edukiaren misterioa handitzeko, igorle ezezagun batek daukan erakargarritasunari soinua emanez."}, {"text_idx": "#000011", "text": "Mugimenduak ere berebiziko garrantzia izan du Bakarne pertsonaiaren garapenean. Etxegaraik hi-tzik egiten ez duen baina (oso) ondo komunikatzen den pertsonaia bezala deskribatu du Bakarne, eta ondo komunikatzeko gaitasun horretan hainbat gako egon dira, besteak beste, lan fisiko handia eta bien artean mugimenduei eman dieten garran-tzia. Ariznabarreta antzerki fiskotik dator, eta gorputzarekin adierazteko erronkak erakarri zuen: \u201cJakin gabe, orain arte egin ditudan paperek lagundu didate Bakarne sortzen. Klaustrofobia mendian antzezlanean, adibidez, ez nuen gehiegi hitz egiten eta gorputza ere landu behar izan nuen\u201d."}, {"text_idx": "#000012", "text": "Getari Etxegaraik onartzen du buruhauste bat izan dela pertsonaia garatzea: Zer egiten du hor? Zelan lagundu ahal du Mikel? Pertsonaiak funtzio zehatz bat izan behar zuen: Mikel dagoen egoeratik ateratzen laguntzea."}, {"text_idx": "#000013", "text": "Zuzendariak Fadoak entzuten zituen gizona obrako Masku ekarri du gogora, eta Errastik, ordea, Lur obran agertzen den ama. Bi pertsonai horiek hitz egiten zuten, baina modu batez edo bestez, errealitatetik urruntzen ziren. Errastik kasualitatez agertu diren pertsonaiak direla dio, baina kasualitate polita izan dela argi dauka, horrelako ezaugarriak dituzten pertsonaiak protagonistarentzat \u201cgiltzak\u201d direlako. Kasu honetan, Bakarne Mikelen giltza bihurtuko da datorren bizitzako garai berriari aurrez aurre begira-tzeko."}, {"text_idx": "#000014", "text": "Mikelen istorioa ordubetean gertatzen da, konpainiaren Mami Lebrun-en bezala. Lur eta Fadoak entzuten zituen gizona obretan, berriz, denbora ez zen ezaugarri nagusi hori izan, elipsiak egon zirelako, baina Errastik bai aipatu du Xake Produkzioak-etan istorioak \u201chemen eta orain\u201d direla."}, {"text_idx": "#000015", "text": "Bada berebiziko ezaugarri bat Xake Produkzioak konpainian: umorea eta hausnarketaren arteko elkarbizitza. Kepa Errastik sortutako an-tzezlanetan, bi faktore horientzat beti lekua egongo da. Nahiz eta bere lehenengo esperientzia izan konpainian, Ariznabarretak azkar harrapatu zuen dinamika hori, bere mugimenduekin lortu behar zuelako ere umore puntu hori: \u201cMikelek amonari buruz hitz egiten duenean, Bakarnek atsoa gorpuzten du\u201d. Etxegarairen hitzetan, nahiz eta gai pertsonalak lantzen diren, Bakarne bezalako pertsonaiek lortzen dute surrealismo puntu bat ateratzea."}, {"text_idx": "#000017", "text": "Umore hori obran zehar sortzen diren tentsio momentuei aurre egiteko eta gai serioak lantzen direnean sortzen diren korapiloak askatzeko baliagarria da obran kontraste puntu bezala: \u201cDena dramatik eginez gero, publikoa urrundu egiten da, ez da lotzen istorioarekin\u201d, azaldu du Ariznabarretak. Bat dator zuzendaria: \u201cgai pertsonalak landuko dira obran, baina Bakarne bezalako pertsonaien bidez, gure buruaz barre egitea lortzen dugu, nahiz eta askotan ematen duen ezin dugula gai horiei buruz barre egin\u201d."}, {"text_idx": "#000018", "text": "Hain zuzen, umorea Etxegarai-Errasti binomioaren ondorioa dela azaldu du sortzaileak. Egindako obra guztietan, umorea kontakizunean txertatzeko denbora hartu dute biek. Gainera, Errastik berriz azpimarratu du istorioak \u201chemen eta orain\u201d gertatu behar direla: \u201cumoreak lortzen du publikoa beste inon ez egotea, barrukoa lasai-tzeko modu bat da, inkluso fisikoki\u201d. Lasaitasun horretatik beste emozio batzuk errazago sartzen dira, eta beste gaiak lantzeko prestakuntza moduko bat da. Barre egin lasaiago jasotzeko etorriko dena."}, {"text_idx": "#000019", "text": "Xake Produkzioak-en eskutik Getari Etxegaraik eta Kepa Errastik bikote artistikoa sortu dutela esan genezake. Bakoitzak bere ibilbide profesionala du, baina konpainian haien bideak elkar-tzen dituzte. Xake-k sortutako lau antzezlanen zuzendaria izan da Etxegarai. 2021ean izan zen bien arteko azken aldia, Fadoak entzuten zituen gizona obrarekin. In\u0303igo Aranbarrirekin eta Ane Gabarainekin partekatu zuen oholtza Errastik road play bezala definitu zuten obra horretan. Bidaia horretan, oholtza kamioi batean transformatu zuten eta publikoari maskulinitateari eta gizonen sentimentalismoari buruz hausnartzeko gonbitea egin zioten."}, {"text_idx": "#000020", "text": "Oraingoan, artista bikotea berriz elkartu da haientzat etxea den Xake Produkzioak konpainian, eta berriz \u201citzelezko plazera\u201d bezala definitu dute esperientzia, ez bakarrik bien artekoa, baizik eta obra honetan profesionalki ezagutu duten Nerearekin sortu dutena."}, {"text_idx": "#000022", "text": "Asi\u0301 sera\u0301 el discurso de Feijo\u0301o en su debate de investidura\nClaves del debate de investidura: interlocutores, tiempos, votaciones\nDiario de Noticias sortea 10 entradas dobles para Zentral Comedy\nQue\u0301 hacer y que\u0301 ver en Navarra y Pamplona: agenda cultural del 26 al 30 de septiembre\nPamplona-Irun\u0303a: 100 di\u0301as de para\u0301lisis, autoritarismo y marketing"}, {"text_idx": "#000025", "text": "Que\u0301 hacer y que\u0301 ver en Navarra y Pamplona: agenda cultural del 26 al 30 de septiembre"}, {"text_idx": "#000026", "text": "La ocasio\u0301n de las letras con Historia"}, {"text_idx": "#000027", "text": "\u201cEspero que mi cine no sea moralista, pero yo si\u0301 tengo una moral\u201d"}, {"text_idx": "#000028", "text": "Suscri\u0301bete a Diario de Noticias"}, {"text_idx": "#000029", "text": "Otras webs de Grupo Noticias"}]